ธปท. สำรองธนบัตรมูลค่า 120,000 ล้านบาท ช่วงปีใหม่
ธปท. สำรองธนบัตรมูลค่า 120,000 ล้านบาท ให้ประชาชนเบิกใช้ช่วงปีใหม่
20 ธ.ค. 2564

นายสมบูรณ์ จิตเป็นธม ผู้ช่วยผู้ว่าการ สายออกบัตรธนาคาร ธนาคารแห่งประเทศไทย (ธปท.) เปิดเผยว่าในช่วงสิ้นเดือนธันวาคม 2564 และช่วงเทศกาลปีใหม่ 2565 ที่ประชาชนมีความต้องการใช้ธนบัตรในระดับสูงกว่าปกติ นั้นธปท. ได้พิจารณาปัจจัยทางเศรษฐกิจ สถานการณ์โควิด 19 แนวโน้มการชำระเงินผ่านช่องทางต่าง ๆ รวมถึงมาตรการภาครัฐที่เกี่ยวข้อง และประเมินว่าธนาคารพาณิชย์จะเบิกจ่ายธนบัตรจาก ธปท. เพื่อเตรียมพร้อมในการให้บริการประชาชนในช่วง 1 สัปดาห์ก่อนเทศกาลปีใหม่ 2565 เป็นมูลค่าสุทธิประมาณ 120,000 ล้านบาททั้งนี้ ธปท. ได้เตรียมสำรองธนบัตรชนิดราคาต่าง ๆ เพื่อรองรับความต้องการไว้อย่างเพียงพอแล้วธนาคารกสิกรไทย เตรียมสำรองเงินสด 36,000 ล้านบาทด้านธนาคารกสิกรไทย เตรียมสำรองเงินสดสำหรับให้บริการในสาขาและเครื่องเอทีเอ็ม เพื่อรองรับการใช้จ่ายช่วงวันหยุดยาวในเทศกาลปีใหม่ 30 ธันวาคม 2564 – 3 มกราคม 2565 รวมทั้งสิ้น 36,000 ล้านบาทในจำนวนนี้ แบ่งเป็นการสำรองเงินสดผ่านช่องทางสาขา จำนวน 9,700 ล้านบาท โดยเป็นเงินสำรองสำหรับสาขาในเขตกรุงเทพฯ จำนวน 4,200 ล้านบาท และสาขาในเขตภูมิภาคจำนวน 5,500 ล้านบาท ทั้งนี้ปัจจุบันธนาคารกสิกรไทยมี 850 สาขาทั่วประเทศสำหรับการสำรองเงินสดเพื่อเครื่องเอทีเอ็ม (K-ATM) ที่มีอยู่จำนวนกว่า 8,900 เครื่องทั่วประเทศ เป็นจำนวนทั้งสิ้น 26,300 ล้านบาท แบ่งเป็นการสำรองเพื่อบรรจุเครื่องเอทีเอ็มในเขตกรุงเทพฯ จำนวน 12,000 ล้านบาท และเอทีเอ็มในเขตภูมิภาคจำนวน 14,300 ล้านบาท


ธนาคารไทยพาณิชย์สำรองธนบัตร 50,000 ล้านบาทด้านธนาคารไทยพาณิชย์สำรองธนบัตรช่วงเทศกาลปีใหม่ 2565 เพื่อรองรับการใช้บริการของลูกค้าจำนวน 50,000 ล้านบาท โดยเป็นการสำรองใกล้เคียงกับปีที่ผ่านมา เนื่องจากประชาชนเริ่มมีการจับจ่ายจากสถานการณ์ Covid-19 ที่ดีขึ้น และประชาชนส่วนใหญ่ยังคงเน้นการท่องเที่ยวภายในประเทศช่วงปีใหม่ รวมถึงการเปิดรับนักท่องเที่ยวต่างชาติเข้ามาในประเทศ โดยแบ่งเป็น ตู้เอทีเอ็ม จำนวน 37,000 ล้านบาท และ สาขา จำนวน 13,000 ล้านบาทปัจจุบัน (ณ เดือน ธ.ค. 64) ธนาคารมีสาขาทั้งสิ้น 798 สาขา มีเครื่องเอทีเอ็มรวม 11,879 เครื่องกรุงศรี สำรองเงินสดช่วงเทศกาลปีใหม่ 2565 กว่า 9,610 ล้านบาทกรุงศรี (ธนาคารกรุงศรีอยุธยา ) เตรียมสำรองเงินสดเพื่อรองรับการเบิกถอนเงินของลูกค้าและประชาชนทั่วไปผ่านเครื่องกรุงศรี เอทีเอ็ม และสาขาของธนาคารทั่วประเทศ ในช่วงเทศกาลส่งท้ายปีเก่าต้อนรับปีใหม่ 2565 ระหว่างวันที่ 28 ธันวาคม 2564 – 3 มกราคม 2565 (จำนวน 7 วัน) รวม 9,616 ล้านบาท ทั้งนี้ แบ่งเป็นเงินสดสำรองสำหรับบริการผ่านเครื่องกรุงศรี เอทีเอ็ม จำนวน 8,907 ล้านบาท และช่องทางสาขาของธนาคารจำนวน 709 ล้านบาท โดยปัจจุบันธนาคารมีสาขาจำนวน 593 สาขา และเครื่องกรุงศรี เอทีเอ็ม จำนวน 5,620 เครื่องทั่วประเทศ (ข้อมูลจำนวนเครื่อง/สาขา ณ วันที่ 30 พฤศจิกายน 2564)


ธนาคารกรุงเทพ สำรองเงินสดช่วงเทศกาลปีใหม่ 50,000 ล้านบาทธนาคารกรุงเทพ จัดสรรเงินสดสำรองไว้ให้บริการแก่ลูกค้าช่วงวันหยุดเทศกาลปีใหม่ จำนวน 50,000 ล้านบาท ผ่านตู้เอทีเอ็มที่รองรับการให้บริการเกือบ 10,000 จุดทั่วประเทศ รวมทั้งสาขาไมโครในห้างสรรพสินค้าทั่วประเทศกว่า 200 แห่ง พร้อมเพิ่มความสะดวกผ่านช่องทางธนาคารตัวแทน (Banking Agent) อีกกว่า 15,000 จุด ทั่วประเทศ ที่ยังคงเปิดให้บริการ ฝาก-ถอนเงินสด ได้ตามปกติไม่มีวันหยุด